**Az ÉN Nyíregyházám!**

**Nyíregyháza az ÉN szememmel!**

**A Mustárház IITI és Nyíregyházi Diák-polgármesteri Iroda közös pályázati felhívása 13-30 év közötti fiatalok számára, Nyíregyházát bemutató kisfilm készítésére és bemutatására.**

**Pályázók köre:**

**13-30 év közötti fiatalok**

**A pályázati felhívás legfontosabb részletei**

**Videózásra fel! Nincs más feladatod, mint készíteni egy maximum 3 perces videót Nyíregyházáról, a te szemszögedből, te hogyan látod a várost, vagy milyennek szeretnéd látni és elküldeni nekünk. Érdemes lesz követni a Mustárház facebook oldalán megosztott videókat még akkor is, ha Te magad esetleg nem nevezel be, hiszen like-jaiddal befolyásolhatod a verseny kimenetét.**

**Pályázat időtartama**

**A nevezés 2024. július 08-án kezdődik. 2024. július 08-tól folyamatosan kikerülnek a Mustárház IITI Facebook-oldalára a videók, amelyek közönségdíjas kategóriában is indulnak. 2024. augusztus 10-én 19:00 órakor zárul a szavazási határidő (amíg a szakmai zsűri is folyamatosan értékeli a nevezéseket), 2024. augusztus 15-én lesz az online eredményhirdetés a zsűri és a közönségdíjas kategóriában is egy nagyszabású esemény keretében a Mustárházban.**

**Kedvtelésből készült videókat várunk, olyan alkotásokat nem fogadunk el, ami korábban megrendelésre, ellenérték fejében készült!**

**Magas szintű technikai követelmény nincs, egyszerű technikai felszereléssel is lehet kedvcsináló videót készíteni.**

**Nevezési díj nincs!**

**Technikai feltételek:**

* **A pályázatra maximum 3 perc hosszúságú filmeket várunk.**
* **Egy pályázó/csapat egy videóval nevezhet, amelyet saját maga készített kedvtelés céljából és nem kapott érte korábban ellenértéket érte.**
* **Csapatban is lehet nevezni a versenyre.**
* **A csapat bármennyi főből állhat, de mindenkinek 30 év alattinak kell lennie, és egy személy nem szerepelhet több csapatban egyszerre.**
* **Bármilyen eszközzel készülhet a videó. (telefon, drón, kamera)**
* **Effektet, zenét, feliratozást, narrációt lehet alkalmazni a videóhoz, de nem kötelező.**
* **Zene használatnál figyeljenek a szerzői jogokra.**
* **Nem kötelező élő szereplőnek is szerepelnie a videóban.**
* **Téma: Nyíregyházát bemutató videó, ami készülhet saját szemszögből, más nézőpontból, pozitív vagy negatív perspektívából. A kivitelező egyéni látásmódját szeretnénk, ha bemutatásra kerülne a videóban.**

**A videókat erre a címre várjuk:** **info@mustarhaz.hu**

**Információ:** **info@mustarhaz.hu**

**Zsűrizés, nyeremények**

**A beérkezési határidő lejárta után a szakmai zsűri összesíti a beküldött pályamunkákat, és a saját szempontrendszere alapján értékeli azokat, majd kiválasztja a három legjobbat. A zsűri értékelésével párhuzamosan a közönségdíjas kategóriában közzétett videókra lehet szavazatokat gyűjteni egészen 2024. augusztus 10. 19:00-ig. A közönségdíjas kategóriában a legtöbb szavazatot kapó nevezőt díjazzuk.**

**A pályázat nyerteseit a pályázat lezárását követően értesítjük a nevezés során megadott e-mail címen.**

**A helyezetteket az alábbi nyereményekkel díjazzuk:**

**1. helyezett a zsűri értékelése alapján: 50.000 forint pénznyeremény**

**2. helyezett a zsűri értékelése alapján: 30.000 forint pénznyeremény**

**3. helyezett a zsűri értékelése alapján: 20.000 forint pénznyeremény**

**+ 1 közönségdíjas: 25. 000 forint pénznyeremény**